CELEX: 31987D0260
Language: bg
Date: 1987-04-28 00:00:00
Title: Решение на Комисията от 28 април 1987 година относно предоставяне на дерогация за Нидерландия и определяне на еквивалентните санитарни условия, които трябва да бъдат съблюдавани по отношение на разфасоването на прясно месо

Важна правна забележка

|

31987D0260

Официален вестник n° L 123 , 12/05/1987 стр. 0008 - 0009 специално чешко издание глава 3 том 07 стр. 214  - 215 специално испанско издание глава 3 том 07 стр. 214  - 215 специално унгарско издание глава 3 том 07 стр. 214  - 215 специално литвийско издание глава 3 том 07 стр. 214  - 215 LV.ES глава 3 том 07 стр. 214  - 215 MT.ES глава 3 том 07 стр. 214  - 215 PL.ES глава 3 том 07 стр. 214  - 215 SK.ES глава 3 том 07 стр. 214  - 215 специално словенско издание глава 3 том 07 стр. 214  - 215

		19870428Решение на Комисиятаот 28 април 1987 годинаотносно предоставяне на дерогация за Нидерландия и определяне на еквивалентните санитарни условия, които трябва да бъдат съблюдавани по отношение на разфасоването на прясно месо(87/260/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 64/433/ЕИО на Съвета от 26 юни 1964 г. относно здравни проблеми, засягащи търговията в Общността с прясно месо [1], последно изменена с Директива 86/587/ЕИО [2], и по-специално член 13 от нея,като има предвид, че съгласно член 13 от Директива 64/433/ЕИО, в съответствие с процедурата, предвидена в член 16, по искане на всяка една от държавите-членки могат да бъдат предоставени дерогации от параграф 45, буква в) от приложение I, при условие че държавата-членка предоставя подобни гаранции; като има предвид, че тези дерогации трябва да определят санитарните условия, които са най-малко еквивалентни на тези, предвидени в горепосоченото приложение;като има предвид, че властите в Нидерландия с писмо от 19 декември 1986 г. са представили на Комисията искане за дерогация от параграф 45, буква в) от приложение I към Директива 64/433/ЕИО относно разфасоването на прясно говеждо, телешко и свинско месо; като има предвид, че е необходимо санитарните условия, които са определени като алтернативни в исканата дерогация за разфасоване на прясно месо, да са най-малко еквивалентни на предвидените в параграф 45, буква в) от приложение I към Директива 64/433/ЕИО;като има предвид, че санитарните условия, предложени от Нидерландия, са еквивалентни на тези, предвидени в параграф 45, буква в) от приложение I към Директива 64/433/ЕИО;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Чрез дерогация от параграф 45, буква в) от приложение I към Директива 64/433/ЕИО, Нидерландия може да разреши разфасоването на прясно говеждо, телешко и свинско месо при условията, предвидени в приложението към настоящото решение.Член 2Адресати на настоящото решение са държавите-членки.Съставено в Брюксел на 28 април 1987 годинаЗа КомисиятаFrans AndriessenЗаместник-председател[1] ОВ 121, 29.7.1964 г., стр. 2012/64.[2] ОВ L 339, 2.12.1986 г., стр. 26.--------------------------------------------------19870428ПРИЛОЖЕНИЕСПЕЦИАЛНИ УСЛОВИЯ ЗА РАЗФАСОВАНЕТО НА КЛАНИЧНИ ТРУПОВЕ ОТ ГОВЕДА И ОТ СВИНЕ1. Кланичните трупове, които идват от кланичното помещение, след като са били охладени в хладилни помещения, които работят с температура на въздуха при изхода такава, че кланичните трупове да могат да бъдат охладени до вътрешна температура от + 7 °C в рамките на 48 часа за кланични трупове от говеда и 20 часа за кланичните трупове от свине, биват транспортирани към транжорната, чиято температура не надвишава + 17 °C, и която се намира в рамките на същата група сгради като хладилните помещения.2. Месото се прехвърля с една единствена операция.3. Кланичните трупове се внасят в транжорната и се обезкостяват, преди да бъде достигната вътрешна температура от + 7 °C, ако разфасоването се извършва в рамките на 48 часа след края на операциите по заколването за кланичните трупове от говеда и 20 часа за кланични трупове от свине.4. Времето от внасянето на месото в транжорната до подлагането му на по-нататъшна обработка не надвишава 60 минути.5. Веднага след като е разфасовано и пакетирано, месото се транспортира до подходящи хладилни помещения.--------------------------------------------------